pythainlp/thaigov-v2-corpus-22032023 huggingface dataset:
วันพฤหัสบดีที่ 20 พฤษภาคม 2564
ประกาศ ขสมก. ประจำวันที่ 20 พฤษภาคม 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 20 พฤษภาคม 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 20 พฤษภาคม 2564 พนักงานติดเชื้อไวรัส COVID-19 จำนวน 1 ราย
พนักงานเก็บค่าโดยสารรถปรับอากาศ สาย 514 เขตการเดินรถที่ 2
วันพฤหัสบดีที่ 20 พฤษภาคม 2564
กรมพินิจฯ เดินหน้าตรวจโควิดเชิงรุกพื้นที่ควบคุมสูงสุดสีแดงเข้ม 4 จังหวัด ยังไม่พบผู้ติดเชื้อ เร่งเดินหน้าให้เจ้าหน้าที่-เยาวชน เข้ารับฉีดวัคซีนเร็วที่สุด
กรมพินิจฯ เดินหน้าตรวจโควิดเชิงรุกพื้นที่ควบคุมสูงสุดสีแดงเข้ม 4 จังหวัด ยังไม่พบผู้ติดเชื้อ เร่งเดินหน้าให้เจ้าหน้าที่-เยาวชน เข้ารับฉีดวัคซีนเร็วที่สุด
พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม กำชับให้กรมพินิจฯ ติดตามเก็บข้อมูลสถิติสถานการณ์ของโรคโควิด-19 ทุกวัน พร้อมเผยแพร่ผ่านสื่อช่องทางต่าง ๆ อาทิ เฟซบุ๊ก (www.facebook.com/pr.djop.moj) เว็บไซต์กรม (www.djop.go.th/) รวมไปถึงช่องทางของแอพพลิเคชั่นไลน์ เพื่อให้พ่อแม่ผู้ปกครอง หรือประชาชน ตลอดจนบุคลากรในสังกัด ได้รับรู้ถึงสถานการณ์การแพร่ระบาดในภาพรวมของประเทศ และทั้งของกรมพินิจฯ รวมถึงเพื่อให้ผู้ปกครองมั่นใจว่าเจ้าหน้าที่มีการดูแลบุตรหลานของท่านเป็นอย่างดี แม้ว่าขณะนี้กรมจะยังงดให้บริการผู้ปกครองเข้าเยี่ยมเยาวชนแบบใกล้ชิด แต่กรมได้ดำเนินการให้สามารถเยี่ยมทางไกลผ่านวีดีโอคอนเฟอร์เรนซ์ได้ พร้อมทั้งเพิ่มเวลาและความถี่ในการสื่อสารทางไกลให้แก่เยาวชนมากขึ้น เพื่อลดความเครียดและความเสี่ยงของการแพร่ระบาดของโรคโควิด-19 ไม่ให้เข้ามายังเขตควบคุม
โดยในช่วงสัปดาห์ที่ผ่านมา กรมพินิจฯ ได้ดำเนินการตรวจเชิงรุกในเขตพื้นที่ควบคุมสูงสุด สีแดงเข้ม 4 จังหวัด ได้แก่ กรุงเทพมหานคร นนทบุรี ปทุมธานี และสมุทรปราการ ซึ่งได้รับความอนุเคราะห์จากจังหวัดในการส่งเจ้าหน้าที่สาธารณสุขเข้ามาตรวจเชิงรุกแก่เยาวชนและเจ้าหน้าที่ในสถานที่ควบคุม ซึ่งผลตรวจของ 4 จังหวัดที่พบในขณะนี้ ยังไม่มีผู้ใดติดเชื้อ ทั้งนี้กรมพินิจฯ จะขยายการตรวจเชิงรุกหน่วยงานในสังกัดพื้นที่จังหวัดอื่นๆ ให้ครบ 100% และจะรายงานผลให้ทราบอีกครั้งผ่านสื่อต่างๆ ของกรม เพื่อให้พ่อแม่ผู้ปกครองสบายใจว่ากรมพินิจฯ มีการดูแลเด็กและเยาวชนเป็นอย่างดีมาโดยตลอด
“กรมพินิจฯ ได้ประสานงานหน่วยงานที่เกี่ยวข้องเพื่อขอรับการฉีดวัคซีนให้กับเจ้าหน้าที่ รวมถึงเด็กและเยาวชน ตามนโยบายของรัฐมนตรีว่าการกระทรวงยุติธรรม เช่นเดียวกับข้าราชการในกระทรวงยุติธรรมทุกคน ก็ต้องฉีดวัคซีนให้ครบสองเข็มให้เร็วที่สุดด้วย ซึ่งสถานการณ์ของกรมพินิจฯ ในขณะนี้ถือว่ายังอยู่ในระดับที่ควบคุมได้ แต่ยังคงใช้มาตรการเข้มงวดอย่างสูงต่อไป” พ.ต.ท. วรรณพงษ์ กล่าว
วันพฤหัสบดีที่ 20 พฤษภาคม 2564
ออมสิน แจ้งขอปิดรับการยื่นกู้ผ่าน MyMo ชั่วคราว เพื่อดำเนินการอนุมัติคำขอคงค้างทั้งหมด ก่อนเปิดสิทธิ์ให้ ยื่นกู้ได้อีกครั้งเร็วๆ นี้ เผยยอดอนุมัติสินเชื่อแล้วกว่า 250,000 ราย
ธ.ออมสินขอแจ้งปิดการให้บริการสินเชื่อสู้ภัย COVID-19 ผ่านแอป MyMo ชั่วคราว เพื่อดำเนินการอนุมัติคำขอสินเชื่อที่คงค้างอยู่กว่าแสนรายการโดยเร็วที่สุด คาดว่าจะสามารถเปิดระบบให้เข้ากดรับสิทธิ์ได้อีกครั้งราวต้นสัปดาห์หน้า
นายวิทัย รัตนากร ผู้อำนวยการธนาคารออมสิน เปิดเผยว่า ตามที่ธนาคารฯ ได้เริ่มเปิดให้ประชาชนกดรับสิทธิ์ขอกู้สินเชื่อสู้ภัย COVID-19 บนแอป MyMo มาตั้งแต่วันที่ 13 พฤษภาคม 2564 นั้น พบว่ามีประชาชนจำนวนมากที่เข้ามากดรับสิทธิ์ขอกู้ ธนาคารฯ จึงขอแจ้งปิดการให้บริการสินเชื่อสู้ภัย COVID-19 ผ่านแอป MyMo ชั่วคราว เพื่อดำเนินการอนุมัติคำขอสินเชื่อที่คงค้างอยู่กว่าแสนรายการโดยเร็วที่สุด คาดว่าจะสามารถเปิดระบบให้เข้ากดรับสิทธิ์ได้อีกครั้งราวต้นสัปดาห์หน้า สำหรับผู้ที่ได้รับอนุมัติสินเชื่อแล้ว และยังไม่ได้ดำเนินการทำสัญญาผ่าน MyMo (Digital Contract) ธนาคารฯ จะขยายระยะเวลาการกดทำสัญญาผ่าน MyMo ออกไปให้จนกว่าจะเปิดระบบอีกครั้ง
ทั้งนี้ โครงการสินเชื่อสู้ภัย COVID-19 กำหนดวงเงินให้กู้รายละไม่เกิน 10,000 บาท วงเงินโครงการ 10,000 ล้านบาท รองรับการให้สินเชื่อแก่ประชาชนได้มากกว่า 1 ล้านราย ปัจจุบันหลังเปิดให้ยื่นขอสินเชื่อผ่านแอป MyMo 5 วันทำการที่ผ่านมา ธนาคารฯ อนุมัติสินเชื่อให้ประชาชนแล้วจำนวนกว่า 250,000 ราย
วันศุกร์ที่ 21 พฤษภาคม 2564
ปลัดกระทรวงยุติธรรม ประชุมติดตามสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม
ในวันพฤหัสบดีที่ ๒๐ พฤษภาคม ๒๕๖๔ เวลา ๑๖.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมี นายสิทธิ สุธีวงศ์ รองอธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 หรือโรค covid-19
ในการนี้ ปลัดกระทรวงยุติธรรม ได้ติดตามสอบถามความคืบหน้าการดำเนินงานของแต่ละเรือนจำ โดยได้แบ่งประเภทเรือนจำออกเป็น ๒ ประเภท คือ เรือนจำสีเขียว และเรือนจำสีเหลือง และกำหนดเงื่อนไขสำหรับการติดตาม ดังนี้ ๑. ตรวจ Swab เจ้าหน้าที่ ในระยะเวลา ๗ วัน ๒. ตรวจ Swab ผู้ต้องขัง ให้ถึง ๑๐ เปอร์เซ็นต์ หากดำเนินการครบสองเงื่อนไขถือเป็นเรือนจำสีเขียว ส่วนเรือนจำที่ไม่ผ่านเงื่อนไขทั้งสองข้อถือเป็นเรือนจำเหลือง เพื่อให้ง่ายต่อการติดตาม อีกทั้ง ให้ทุกเรือนจำจัดห้องกักโรคสำหรับผู้ต้องขัง มีระบบการเข้า-ออกในห้องกักกันโรค โดยต้องระบุวันเข้า-ออก ให้ชัดเจน รวมถึงการตรวจ Swab ผู้ต้องขัง ทั้งก่อนเข้าห้องกักโรค และก่อนออกจากห้องกักโรค ๑ -๒ วัน พร้อมเน้นย้ำให้ทุกเรือนจำปฏิบัติตามมาตรฐาน SOPs อย่างเคร่งครัด
วันพฤหัสบดีที่ 20 พฤษภาคม 2564
กรมการขนส่งทางราง กระทรวงคมนาคม ประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2564
พร้อมหน่วยงานที่เกี่ยวข้อง ประชุมทางไกล ผ่านระบบ Zoom
นายกิตติพันธ์ ปานจันทร์ อธิบดีกรมการขนส่งทางราง เป็นประธานการประชุมคณะกรรมการติดตามและขับเคลื่อนโครงการรถไฟระหว่างเมือง ครั้งที่ 1/2564 พร้อมด้วย นายพิเชฐ คุณาธรรมรักษ์ รองอธิบดีกรมการชนส่งทางราง กองยุทธศาสตร์และแผนงาน กรมการขนส่งทางราง และผู้แทนจากหน่วยงานที่เกี่ยวข้องประกอบด้วย สำนักงานปลัดกระทรวงคมนาคม สำนักงานนโยบายและแผนการขนส่งและจราจร การรถไฟแห่งประเทศไทย สำนักงานคณะกรรมการนโยบายเขตพัฒนาพิเศษภาคตะวันออก โดยเป็นประชุมทางไกลผ่านระบบ Zoom
ที่ประชุมได้ร่วมกันพิจารณาใน 2 ประเด็น ได้แก่
1) ความคืบหน้าโครงการก่อสร้างรถไฟทางคู่และทางสายใหม่ ซึ่งได้มีการติดตามความคืบหน้า ปัญหาและอุปสรรคโครงการ ความคืบหน้าการดำเนินการตามผลการประชุมติดตามนโยบายของรัฐมนตรีว่าการกระทรวงคมนาคม เรื่องโครงการรถไฟทางคู่ เมื่อวันที่ 31 มีนาคม 2564 และเมื่อวันที่ 6 พฤษภาคม 2564 ที่รัฐมนตรีว่าการกระทรวงคมนาคมได้มีข้อสั่งการให้การรถไฟแห่งประเทศไทย เร่งรัดโครงการก่อสร้างรถไฟทางคู่ ระยะที่ 1 การนำแนวคิดเรื่อง MR-MAP มาพิจารณาร่วมกับโครงการก่อสร้างรถไฟทางคู่ ระยะที่ 2 และทางสายใหม่ การจัดทำแผนการดำเนินงานในรายละเอียด รูปแบบการก่อสร้างโครงการรถไฟช่วงที่ผ่านตัวเมือง จุดตัดทางรถไฟที่ต้องกำหนดรูปแบบมาตรฐาน และการเชื่อมต่อเส้นทางรถไฟกับสถานีขนส่งสินค้า รวมทั้งติดตามความคืบหน้าการทบทวนกรอบวงเงินโครงการก่อสร้างรถไฟทางคู่ ช่วงมาบกะเบา – ชุมทางถนนจิระ สัญญาที่ 2 ช่วงคลองขนานจิตร – ชุมทางถนนจิระ
2) ความคืบหน้าการเสนอขออนุมัติโครงการก่อสร้างรถไฟทางคู่ ช่วงขอนแก่น – หนองคาย ซึ่งต้องดำเนินการตามความเห็นของสำนักงานสภาพัฒนาการเศรษฐกิจและสังคมแห่งชาติและสำนักงบประมาณ ให้ครบถ้วนก่อนนำเสนอกระทรวงคมนาคม
ทั้งนี้ ที่ประชุมรับทราบความคืบหน้าโครงการรถไฟทางคู่และทางสายใหม่ และให้การรถไฟแห่งประเทศไทย นำเสนอการดำเนินการตามข้อสั่งการของรัฐมนตรีว่าการกระทรวงคมนาคม ในการประชุมติดตามนโยบายของ รัฐมนตรีว่าการกระทรวงคมนาคม ในเรื่องโครงการรถไฟทางคู่ในครั้งต่อไป และให้การรถไฟแห่งประเทศไทยเร่งเสนอขออนุมัติโครงการก่อสร้างรถไฟทางคู่ ช่วงขอนแก่น – หนองคาย ต่อกระทรวงคมนาคมโดยเร็ว
ภาพข้อมูล : การรถไฟแห่งประเทศไทย
วันพฤหัสบดีที่ 20 พฤษภาคม 2564
ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลตำรวจ และสถาบันบำราศนราดูร เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลตำรวจ และสถาบันบำราศนราดูร เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
นที่ ๒๐ พฤษภาคม ๒๕๖๔ เวลา ๑๐.๐๐ น. นางศศิฑอณร์ สุวรรณมณี ผู้ตรวจราชการ กระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลตำรวจ เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน" โดยมี พันตำรวจเอกหญิง กัลยาณี พฤกษารุ่งเรือง รองผู้บังคับการ โรงพยาบาลตำรวจ เป็นผู้รับมอบ ณ ตึกคุณวิศาล ชั้น ๕ โรงพยาบาลตำรวจ และเวลา ๑๑.๐๐ น.มอบอาหารกลางวันและเวชภัณฑ์ทางการแพทย์ให้กับสถาบันบำราศนราดูร เพื่อเป็นกำลังใจแก่บุคลากรทางการแพทย์ โดยมี นายรังสรรค์ ถามูลแสน รองผู้อำนวยการสถาบัน กลุ่มภารกิจด้านอำนวยการ สถาบันบำราศนราดูร เป็นผู้รับมอบ ณ อาคาร โภชนาการ สถาบันบำราศนราดูร โดยมี นายพัฐศิษฏ์ ธนชวาลย์ ผู้อำนวยการกองตรวจราชการกระทรวงวัฒนธรรม และเจ้าหน้าที่ที่เกี่ยวข้องเข้าร่วม
วันพฤหัสบดีที่ 20 พฤษภาคม 2564
“อนุทิน” เพิ่มจุดฉีดวัคซีนโควิด 19 เก็บตกกลุ่มบุคลากรทางการแพทย์กระทรวงสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข ให้สำนักงานปลัดกระทรวงสาธารณสุข เปิดศูนย์บริการฉีดวัคซีนโควิด 19 สำหรับบุคลากรทางการแพทย์ส่วนกลาง และหน่วยงาน/ องค์กรที่ขอรับการสนับสนุนล่วงหน้า ระยะต่อไปจะช่วยฉีดให้ประชาชนพื้นที่ชุมชนรอบกระทรวงฯ
รองนายกรัฐมนตรีและรัฐมนตรีว่าการกระทรวงสาธารณสุข ให้สำนักงานปลัดกระทรวงสาธารณสุขเปิดศูนย์บริการฉีดวัคซีนโควิด 19 สำหรับบุคลากรทางการแพทย์ส่วนกลาง และหน่วยงาน/ องค์กรที่ขอรับการสนับสนุนล่วงหน้า ระยะต่อไปจะช่วยฉีดให้ประชาชนพื้นที่ชุมชนรอบกระทรวงฯ ที่ลงทะเบียนผ่านสถานบริการในจังหวัดนนทบุรี
วันนี้ (20 พฤษภาคม 2564) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข ตรวจเยี่ยมการทดสอบระบบให้บริการวัคซีนโควิด 19 ที่ศูนย์บริการฉีดวัคซีน สำนักงานปลัดกระทรวงสาธารณสุข โดยนายอนุทินให้สัมภาษณ์ว่า ได้สั่งการให้ปลัดกระทรวงสาธารณสุข จัดศูนย์บริการฉีดวัคซีนโควิด 19 สำหรับบุคลากรทางการแพทย์และเจ้าหน้าที่ที่ปฏิบัติงานในกระทรวงสาธารณสุขให้ได้รับการฉีดครอบคลุมทุกคนโดยเร็ว ลดภาระของสถานบริการที่จะต้องให้บริการประชาชน ฉีดวัคซีนได้ครอบคลุมตามเป้าหมาย ระยะต่อไปจึงจะฉีดให้ประชาชนพื้นที่ชุมชนรอบกระทรวงสาธารณสุขที่ลงทะเบียนผ่านสถานบริการในจังหวัดนนทบุรี
ด้านนายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ในการฉีดวัคซีนได้จัดขั้นตอนครบตามมาตรฐานกรมควบคุมโรค มีการเว้นระยะห่างทุกขั้นตอน จุดพักสังเกตอาการ 30 นาที พร้อมจุดปฐมพยาบาล ให้บริการได้วันละ 300 คน มีอาจารย์พยาบาลจากวิทยาลัยพยาบาลบรมราชชนนีกรุงเทพมหานคร วิทยาลัยพยาบาลบรมราชชนนี นพรัตน์วชิระ เป็นผู้ฉีดวัคซีน โดยระยะแรกฉีดให้กับบุคลากรทางการแพทย์และเจ้าหน้าที่
ในสำนักงานปลัดกระทรวงสาธารณสุข และกรมต่างๆ ที่ลงทะเบียนไว้ รวมทั้งหน่วยงาน องค์กรที่ขอรับการสนับสนุนล่วงหน้า หลังจากฉีดได้ครบแล้ว ในระยะต่อไปจะประสานกับสำนักงานสาธารณสุขจังหวัดนนทบุรีส่งรายชื่อประชาชนในชุมชนรอบกระทรวงฯ ที่ลงทะเบียนกับโรงพยาบาลส่งเสริมสุขภาพตำบล เพื่อมารับการฉีดต่อไป
*************************************** 20 พฤษภาคม 2564
วันพฤหัสบดีที่ 20 พฤษภาคม 2564
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาพระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช รวม 210 แกลลอน
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช จำนวน 210 แกลลอนๆ ละ 4 ลิตร เพื่อจัดส่งให้โรงพยาบาลสมเด็จพระยุพราช 21 แห่ง
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช จำนวน 210 แกลลอนๆ ละ 4 ลิตรเพื่อจัดส่งให้โรงพยาบาลสมเด็จพระยุพราช 21 แห่ง เพิ่มประสิทธิภาพระบบการป้องกันและควบคุมโรคโควิด 19 นับเป็นพระมหากรุณาธิคุณเป็นล้นพ้น
วันนี้ (20 พฤษภาคม 254) ที่อาคารกองงานส่วนพระองค์ 904 วังศุโขทัย สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ได้พระราชทานเจลแอลกอฮอล์ให้กับมูลนิธิโรงพยาบาลสมเด็จพระยุพราช จำนวน 210 แกลลอนๆ ละ 4 ลิตร เพื่อจัดส่งให้โรงพยาบาลสมเด็จพระยุพราช 21 แห่ง แห่งละ 10 แกลลอน เพื่อช่วยเพิ่มประสิทธิภาพในระบบการเฝ้าระวังและป้องกันควบคุมโรคโควิด 19 โดยมีศาสตราจารย์เกียรติคุณ นายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช พร้อมด้วยนายแพทย์จักรธรรม ธรรมศักดิ์ กรรมการและเลขาธิการมูลนิธิฯ นายแพทย์วันชัย สัตยาวุฒิพงศ์ กรรมการและผู้ช่วยเลขาธิการมูลนิธิฯ นายแพทย์ณรงค์ สายวงศ์ รองปลัดกระทรวงสาธารณสุข นายแพทย์สุรสิทธิ์ จิตรพิทักษ์เลิศ ผู้อำนวยการโรงพยาบาลสมเด็จพระยุพราชสระแก้ว แพทย์หญิงผกาพันธุ์ เปี่ยมคล้า ผู้อำนวยการโรงพยาบาลสมเด็จพระยุพราชจอมบึง และคณะ เข้ารับมอบเจลแอลกอฮอล์พระราชทาน นับเป็นพระมหากรุณาธิคุณเป็นล้นพ้นต่อกระทรวงสาธารณสุขและประชาชนชาวไทยที่ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงติดตามสถานการณ์การแพร่ระบาดของโรคโควิด 19 อย่างใกล้ชิด ทรงคำนึงถึงการใช้ชีวิตประจำวันของบุคลากรทางการแพทย์
ในการนี้ มูลนิธิโรงพยาบาลสมเด็จพระยุพราช ได้ถวายหนังสือ จำนวน 2 เล่ม ประกอบด้วย 1.หนังสือโรงพยาบาลสมเด็จพระยุพราช 4 ทศวรรษ 2 แผ่นดิน และ2.หนังสือแผนยุทธศาสตร์การพัฒนาโรงพยาบาลสมเด็จพระยุพราชในทศวรรษที่ 5 (พ.ศ.2560-2569)
*************************************** 20 พฤษภาคม 2564
วันศุกร์ที่ 21 พฤษภาคม 2564
ก.ยุติธรรม โดยกรมบังคับคดีแนะลูกหนี้ขอไกล่เกลี่ยข้อพิพาทเพื่อเจรจาตกลงเงื่อนไขการชำระหนี้ใหม่ได้
กรมบังคับคดีแนะลูกหนี้ขอไกล่เกลี่ยข้อพิพาทเพื่อเจรจาตกลงเงื่อนไขการชำระหนี้ใหม่ได้
ตามที่มีข่าว นายวิเชียร ยอรัมย์ ชาวจังหวัดเพชรบูรณ์ ได้รับความเดือดร้อน บ้านที่อาศัยอยู่ถูกยึดและอาจถูกขายทอดตลาด เนื่องจากครอบครัวลำบากไม่สามารถชำระหนี้ตามข้อตกลงได้ นั้น
นางอรัญญา ทองน้ำตะโก อธิบดีกรมบังคับคดี เปิดเผยว่า กรณีดังกล่าวเป็นการบังคับคดีตามคำพิพากษาของศาลจังหวัดวิเชียรบุรี หมายเลขแดงที่ ผบ.๓๕๓๓/๒๕๖๓ ระหว่างบริษัท พระนคร ยนตรการ จำกัด โจทก์ นายชูชัย ยอรัมย์ ที่ 1 นายไพฑูรย์ ยอรัมย์ ที่ 2 จำเลย โดยโจทก์ขอให้เจ้าพนักงานบังคับคดียึดบ้านและที่ดินโฉนดเลขที่ ๑๘๙๓๑ ตำบลกันจุ อำเภอบึงสามพัน จังหวัดเพชรบูรณ์ มีชื่อนายฉัตรชัย ยอรัมย์ ผู้ถือกรรมสิทธิ์และในฐานะผู้รับมรดกของนายไพฑูรย์ ยอรัมย์ จำเลยที่ ๒ ในที่ดินแปลงดังกล่าวเพื่อนำออกขายทอดตลาดชำระหนี้ให้โจทก์ ต่อมานายชูชัย ยอรัมย์ จำเลยที่ ๑ ได้ยื่นคำร้องขอไกล่เกลี่ยข้อพิพาท และสามารถตกลงกันได้โดยจำเลยที่ ๑ ยอมชำระหนี้ให้แก่โจทก์เป็นเงินจำนวน ๔,๐๐๐ บาท ภายในวันที่ ๖ มิถุนายน ๒๕๖๔ ส่วนที่เหลือจะผ่อนชำระภายใน ๑๘ เดือน เดือนละไม่ต่ำกว่า ๔,๐๐๐ บาท
เจ้าพนักงานบังคับคดีได้งดการบังคับคดีไว้ ๓ เดือนตามคำขอของโจทก์แล้ว แต่หากนายวิเชียร์ ยอรัมย์ บุตรของจำเลยที่ ๒ เกรงว่าจะไม่สามารถผ่อนชำระหนี้ให้แก่โจทก์ได้ตามเงื่อนไขที่ตกลงไว้ก็สามารถให้จำเลยที่ ๑ ยื่นคำร้องขอไกล่เกลี่ยข้อพิพาทได้อีก ซึ่งหากเจ้าหนี้และลูกหนี้สามารถเจรจาตกลงเงื่อนไขการชำระหนี้ใหม่ได้ และมีการชำระหนี้ครบตามข้อตกลงก็จะไม่ต้องขายทอดตลาดบ้านและที่ดินที่ยึดไว้
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์ www.led.go.th
วันพฤหัสบดีที่ 20 พฤษภาคม 2564
ผู้โดยสารเครื่องบินที่จะเดินทางเข้าเชียงรายต้องมีเอกสารรับรองฉีดวัคซีน COVID-19 ครบ
ผู้ที่เดินทางมาจากพื้นที่ควบคุมสูงสุดและเข้มงวด ได้แก่ กรุงเทพมหานคร นนทบุรี ปทุมธานี และสมุทรปราการ หากเข้าพื้นที่จังหวัดเชียงรายจะต้องมีผลการตรวจเชื้อ COVID-19 ด้วยวิธี RT PCR หรือAntigen Rapid Test ไม่เกิน 72 ชั่วโมง หรือได้รับวัคซีน COVID-19 ครบ
คณะกรรมการโรคติดต่อจังหวัดเชียงรายได้มีประกาศ เรื่อง กำหนดมาตรการปฏิบัติต่อผู้เดินทางมาจากพื้นที่ควบคุมสูงสุดและเข้มงวด เข้าพื้นที่จังหวัดเชียงราย สั่ง ณ วันที่ 19 พฤษภาคม 2564 โดยมีเนื้อหาสำคัญคือ ผู้ที่เดินทางมาจากพื้นที่ควบคุมสูงสุดและเข้มงวด ได้แก่ กรุงเทพมหานคร นนทบุรี ปทุมธานี และสมุทรปราการ หากเข้าพื้นที่จังหวัดเชียงรายจะต้องมีผลการตรวจเชื้อ COVID-19 ด้วยวิธี RT PCR หรือAntigen Rapid Test ไม่เกิน 72 ชั่วโมง หรือได้รับวัคซีน COVID-19 ครบ 2 เข็ม โดยให้ผู้เดินทางปฏิบัติตามมาตรการ D-M-H-T-T-A อย่างเคร่งครัด และหากผู้เดินทางไม่มีหลักฐานอย่างใดอย่างหนึ่ง และไม่มีภูมิลำเนาอยู่ในจังหวัดเชียงราย ให้กักตัวในสถานที่ที่รัฐจัดหาให้เป็นเวลา 14 วัน หรือเท่าที่อยู่ในพื้นที่จังหวัดเชียงราย แต่หากมีภูมิลำเนาอยู่ในจังหวัดเชียงราย ต้องกักกันตนเองอย่างเข้มข้นที่บ้านหรือที่พักอาศัย เป็นเวลา14 วัน หรือเท่าที่อยู่ในพื้นที่จังหวัดเชียงราย
จึงขอให้ผู้โดยสารที่จะเดินทางไปยังจังหวัดเชียงรายโดยเครื่องบิน จัดเตรียมหลักฐานผลการตรวจเชื้อโควิด-19 ด้วยวิธี RT PCR หรือ Antigen Rapid Test ไม่เกิน 72 ชั่วโมง หรือหลักฐานการได้รับวัคซีนโควิด-19 ครบ 2 เข็ม เพื่อแสดงต่อเจ้าหน้าที่สายการบินตั้งแต่ท่าอากาศยานต้นทาง และปฏิบัติตามคำสั่งคณะกรรมการโรคติดต่อจังหวัดเชียงรายที่จะเริ่มมีผลตั้งแต่วันที่ 21 พฤษภาคม 2564 เป็นต้นไป จนกว่าจะมีคำสั่งเปลี่ยนแปลง
วันพฤหัสบดีที่ 20 พฤษภาคม 2564
รมว.วธ. เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๕/๒๕๖๔
ประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๕/๒๕๖๔ ผ่านการประชุมออนไลน์ระบบ Zoom
วันที่ ๒๐ พฤษภาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๕/๒๕๖๔ ผ่านการประชุมออนไลน์ระบบ Zoom โดยมี นางยุพา ทวีวัฒนะกิจบวร ปลัดกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารส่วนราชการและองค์การมหาชนในสังกัดกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรมและห้องประชุม ๑ ชั้น ๘ กระทรวงวัฒนธรรม
วันพฤหัสบดีที่ 20 พฤษภาคม 2564
“เนวินธุ์” โชว์ 42 ปท. ไทยบูรณาการดิจิทัลบริหารจัดการ รพ.สนามสู้โควิดฯ
“เนวินธุ์” โชว์ 42 ปท. ไทยบูรณาการดิจิทัลบริหารจัดการ รพ.สนามสู้โควิดฯ
“เนวินธุ์”ผู้ช่วยรมว.ดีอีเอสร่วมประชุมโต๊ะกลมระดับรัฐมนตรีและผู้ช่วยรัฐมนตรีจาก42ประเทศโชว์ความสำเร็จประเทศไทยบูรณาการความร่วมมือจากทุกภาคส่วนนำเทคโนโลยีดิจิทัลใช้บริหารจัดการรพ.สนามสู้โควิด-19
นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวานนี้(19พ.ค.64)ได้รับมอบหมายจากนายชัยวุฒิธนาคมานุสรณ์รมว.ดีอีเอสเข้าร่วมการประชุมโต๊ะกลมระดับรัฐมนตรีภายใต้งานWorld Summit on the Information Society Forum (WSIS) 2021ซึ่งเป็นการประชุมระดับโลกในกรอบสหประชาชาติสำหรับด้านเทคโนโลยีสารสนเทศและการสื่อสาร(ICT)และเป็นเวทีสำหรับการแลกเปลี่ยนข้อมูลการพัฒนาองค์ความรู้และแลกเปลี่ยนแนวปฏิบัติที่เป็นเลิศรวมถึงการกำหนดแนวทางการพัฒนาและสร้างเครือข่ายในการทำงานร่วมกัน
โดยการประชุมโต๊ะกลมระดับรัฐมนตรีได้จัดขึ้นในรูปแบบการประชุมทางไกลประกอบด้วยผู้เข้าร่วมประชุมระดับรัฐมนตรีและผู้ช่วยรัฐมนตรีจาก42ประเทศและผู้บริหารระดับสูงของสหภาพโทรคมนาคมระหว่างประเทศ(ITU)
“ในการประชุมครั้งนี้ผมได้แลกเปลี่ยนความเห็นและแนวปฏิบัติที่ดีของไทยในเรื่องความร่วมมือจากทุกภาคส่วนและการนำเทคโนโลยีดิจิทัลมาใช้ในการบริหารจัดการสถานการณ์โควิด-19อาทิการจัดหาเตียงผู้ป่วยการจองวัคซีนการสนับสนุนจากผู้ประกอบการติดตั้งฟรีอินเทอร์เน็ตและติดตั้งCCTVให้กับโรงพยาบาลสนามเพื่ออำนวยความสะดวกแก่บุคลากรทางการแพทย์”นายเนวินธุ์กล่าว
นอกจากนี้ยังได้เน้นย้ำถึงนโยบายหลัก5ด้านของรมว.ดีอีเอสต่อที่ประชุมประกอบด้วย1.การส่งเสริมให้ประชาชนเข้าถึงโครงสร้างพื้นฐานเครือข่ายอินเทอร์เน็ตและใช้ประโยชน์จากนวัตกรรมและเทคโนโลยีดิจิทัล2.การส่งเสริมให้เกิดสภาพแวดล้อมที่เอื้อต่อเศรษฐกิจดิจิทัลและส่งเสริมการพัฒนาe - serviceภาครัฐ3.การส่งเสริมให้เกิดการใช้ประโยชน์จากเทคโนโลยี5G 4.การพัฒนาและบังคับใช้กฎหมายเพื่อสร้างความเชื่อมั่นในการเข้าสู่โลกของดิจิทัลและ5.การปกป้องคุ้มครองประชาชนจากการใช้สื่อโซเชียลมีเดียและอินเทอร์เน็ตในทางมิชอบโดยนโยบายดังกล่าวสอดคล้องกับWSIS Action Linesที่มีเป้าหมายเพื่อบรรลุการพัฒนาอย่างยั่งยืนของสหประชาชาตินายเนวินธุ์กล่าวว่ายังได้ใช้โอกาสในการร่วมประชุมเวทีระดับโลกครั้งนี้เรียกร้องITUและประเทศสมาชิกให้ความสำคัญกับความร่วมมือระหว่างประเทศในทุกรูปแบบโดยใช้ICTและเทคโนโลยีดิจิทัลในการขับเคลื่อนเพื่อฟื้นฟูเศรษฐกิจโลกหลังโควิด-19
**********
วันศุกร์ที่ 21 พฤษภาคม 2564
สภาอุตฯ ขอบคุณรัฐบาล มั่นใจแผนกระจายฉีดวัคซีนผู้ประกันตน ลดความแออัด มีประสิทธิภาพ
ประธานสภาอุตสาหกรรมแห่งประเทศไทย ขอบคุณรัฐบาลและกระทรวงแรงงาน ที่เห็นความสำคัญของแผนการกระจายวัคซีนไปยังผู้ประกันตนมาตรา 33 ได้อย่างมีประสิทธิภาพ มั่นใจจะช่วยทำให้ลดความแออัดในโรงพยาบาล และควบคุมการแพร่ระบาดของโรคโควิด-19 ช่วยระบบเศรษฐกิจของประเทศ
วันที่ 20 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหารือร่วมกับสภาอุตสาหกรรมแห่งประเทศไทย โดยมีนายสุพันธุ์ มงคลสุธี ประธานสภาอุตสาหกรรมแห่งประเทศไทย นายสุชาติ จันทรานาคราช รองประธาน นายสมโภชน์ อาหุนัย รองประธาน และคณะร่วมหารือในการเตรียมความพร้อมการฉีดวัคซีนโควิด – 19 แก่ผู้ประกันตน พร้อมให้กำลังใจและสนับสนุนการปฏิบัติภารกิจของรัฐมนตรีว่าการกระทรวงแรงงานในการกระจายการฉีดวัคซีนโควิด – 19 แก่ผู้ประกันตน โดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงาน นายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสำนักงานประกันสังคม พร้อมด้วยผู้บริหารระดับสูงสังกัดกระทรวงแรงงาน เข้าร่วมในครั้งนี้ ณ ห้องประชุมเทียน อัชกุล ชั้น 10 กรมการจัดหางาน
รัฐมนตรีว่าการกระทรวงแรงงาน เสนอแผนการฉีดวัคซีนนกลุ่มผู้ประกันตนตามมาตรา 33 ในระยะแรก จำนวน 6 ล้านโดส โดยแยกเป็นเดือนมิถุนายน จำนวน 1.5 ล้านโดส ฉีดในพื้นที่กรุงเทพมหานคร เดือนกรกฎาคม จำนวน 4.5 ล้านโดส ฉีดในพื้นที่กรุงเทพมหานคร จำนวน 1.5 ล้านโดส และในพื้นที่ 9 จังหวัดเศรษฐกิจอื่น 3 ล้านโดส ทั้งนี้ กระทรวงแรงงานได้จัดเตรียมสถานที่ฉีดวัคซีนในกรุงเทพมหานครไว้ จำนวน 45 จุด โดยใช้บุคลากรทางการแพทย์ ไม่ว่าจะเป็นหมอ พยาบาล เภสัชกรของโรงพยาบาลในเครือข่ายประกันสังคม 20 แห่ง เป็นผู้ดำเนินการจัดเตรียมอุปกรณ์และฉีดวัคซีน และได้จัดเตรียมอุปกรณ์ที่จำเป็นในการฉีดวัคซีนไว้พร้อมแล้ว
ด้าน นายสุพันธุ์ มงคลสุธี ประธานสภาอุตสาหกรรมแห่งประเทศไทย กล่าวว่า ผมในฐานะประธานสภาอุตสาหกรรมได้ประชาสัมพันธ์ให้สถานประกอบการเร่งลงทะเบียนผ่านระบบ Web – Service โดยมีผู้ประกันตนมาตรา 33 ประสงค์จะฉีดวัคซีนมากถึง 80% จึงขอชื่นชม ขอบคุณรัฐบาลและกระทรวงแรงงาน ที่เห็นความสำคัญของผู้ประกันตนในภาคอุตสาหกรรม ซึ่งเป็นฟันเฟืองสำคัญในการขับเคลื่อนเศรษฐกิจของประเทศ โดยการจัดทำแผนการกระจายวัคซีนไปยังผู้ประกันตนมาตรา 33 ได้อย่างมีประสิทธิภาพ สภาอุตสาหกรรมมั่นใจว่า แผนการเหล่านี้จะช่วยลดความแออัดการฉีดวัคซีนในโรงพยาบาล และจะสามารถควบคุมการแพร่ระบาดของโรคโควิด-19 อันจะช่วยให้ระบบเศรษฐกิจของประเทศกลับมาฟื้นตัวโดยเร็ว
วันพฤหัสบดีที่ 20 พฤษภาคม 2564
ปลัด สธ.เผย รพ.บุษราคัมดูแลผู้ป่วยโควิดเพิ่มขึ้นต่อเนื่อง เตรียมเปิดอีก 1 พันเตียงรองรับ
ปลัดกระทรวงสาธารณสุขเผยโรงพยาบาลบุษราคัมดูแลผู้ป่วยโควิด 19 แล้ว 427 ราย หายกลับบ้าน 6 ราย ส่งต่อรักษา 15 ราย ยังอยู่ระหว่างรักษา 406 ราย ส่วนใหญ่เป็นอาการเล็กน้อย เตรียมเปิดเพิ่มอีก 1 พันเตียง
ปลัดกระทรวงสาธารณสุขเผยโรงพยาบาลบุษราคัมดูแลผู้ป่วยโควิด 19 แล้ว 427 ราย หายกลับบ้าน 6 ราย ส่งต่อรักษา 15 ราย ยังอยู่ระหว่างรักษา 406 ราย ส่วนใหญ่เป็นอาการเล็กน้อย เตรียมเปิดเพิ่มอีก 1 พันเตียง หลังรับดูแลผู้ป่วยเพิ่มขึ้นทุกวัน บุคลากรทางการแพทย์มีเพียงพอ พร้อมมีระบบผู้ป่วยจิตอาสาช่วยดูแลกันเองภายในโรงพยาบาล
วันนี้ (20 พฤษภาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงผลการดำเนินงานของโรงพยาบาลบุษราคัม อิมแพค เมืองทองธานี ว่า ขณะนี้โรงพยาบาลบุษราคัมรับผู้ป่วยโควิด 19 เข้ามาดูแลเพิ่มขึ้นอย่างต่อเนื่อง จากวันที่ 14 พฤษภาคมที่เปิดดำเนินการเป็นวันแรกรับผู้ป่วย 48 ราย ล่าสุดข้อมูลเมื่อเวลา 23.00 น. วันที่ 19 พฤษภาคม 2564 รับผู้ป่วยใหม่อีก 91 ราย ปัจจุบันดูแลผู้ป่วยรวม 427 ราย โดยผู้ป่วยที่มีอาการหนักได้วางระบบการส่งต่อไปรักษาในโรงพยาบาลสังกัดกระทรวงสาธารณสุข เขตสุขภาพที่ 4 , 5 และ 6 เครือข่ายโรงเรียนแพทย์ และกรมการแพทย์ โดยมีการส่งต่อแล้วจำนวน 15 ราย ส่วนผู้ที่รักษาหายกลับบ้านมี 6 ราย เหลือผู้ป่วยที่อยู่ระหว่างการรักษา 406 ราย เป็นผู้ป่วยกลุ่มอาการเล็กน้อย 323 ราย และกลุ่มอาการปานกลาง 83 ราย มีเตียงรองรับอีก 677 เตียง
“แต่ละวันคาดว่าจะมีการส่งผู้ป่วยโควิด 19 เข้ามารักษาที่โรงพยาบาลบุษราคัมเพิ่มจำนวนมากขึ้นจึงมีแผนขยายเตียงรองรับเพิ่มอีก 1 พันเตียง ภาพรวมขณะนี้ถือว่าระบบการบริหารจัดการและการดูแลผู้ป่วยเป็นไปด้วยความเรียบร้อย บุคลากรทางการแพทย์ที่สลับกันเข้ามาดูแลผู้ป่วยมีเพียงพอ ใช้ระบบติดตามดูแลผู้ป่วยผ่านกล้องวงจรปิดหรือซีซีทีวีและการสื่อสารภายใน รวมถึงมีระบบจิตอาสาในกลุ่มผู้ป่วยโควิด 19 ที่ช่วยเหลือดูแลซึ่งกันและกัน โดยผู้ที่มีสุขภาพร่างกายแข็งแรงคอยช่วยผู้ที่อ่อนแอกว่า ถือเป็นเรื่องที่ดีที่เกิดขึ้นภายในโรงพยาบาลบุษราคัม” นายแพทย์เกียรติภูมิกล่าว
****************************************** 20 พฤษภาคม 2564
วันพฤหัสบดีที่ 20 พฤษภาคม 2564
สธ. เผยองค์การอนามัยโลก เห็นว่าฉีดวัคซีนแอสตร้าเซนเนก้ามากกว่า 10 คนต่อขวด ทำได้
กระทรวงสาธารณสุข เผยองค์การอนามัยโลกเห็นว่าการฉีดวัคซีนแอสตร้าเซนเนก้ามากกว่าจำนวนโดสที่กำหนดไว้บนฉลากข้างขวด สามารถทำได้และเกิดประโยชน์ ประสิทธิภาพไม่ลดลง เพราะให้วัคซีนมาเกินจำนวน 10 โดส ใช้เทคนิคดูดวัคซีนอย่างประณีต Low Dead Space Syringes
กระทรวงสาธารณสุข เผยองค์การอนามัยโลกเห็นว่าการฉีดวัคซีนแอสตร้าเซนเนก้ามากกว่าจำนวนโดสที่กำหนดไว้บนฉลากข้างขวด สามารถทำได้และเกิดประโยชน์ ประสิทธิภาพไม่ลดลง เพราะให้วัคซีนมาเกินจำนวน 10 โดส ใช้เทคนิคดูดวัคซีนอย่างประณีตLow Dead Space Syringesด้วยไซริงค์พิเศษ ได้วัคซีนครบ 0.5 ซีซีแน่นอน และฉีดได้โดยไม่เหลือวัคซีนค้างในไซริงค์
นายแพทย์โอภาส การย์กวินพงศ์ อธิบดีกรมควบคุมโรค ให้สัมภาษณ์ว่า ศบค.ได้อนุมัติแผนการกระจายวัคซีนแอสตร้าเซนเนก้าซึ่งเป็นวัคซีนหลัก รัฐบาลมีนโยบายให้ทั้งคนไทยและต่างชาติจะต้องได้รับการฉีดเข็มที่ 1 ร้อยละ 70 ภายในเดือนกันยายน 2564 โดยในเดือนมิถุนายนมีวัคซีนประมาณ 6.3 ล้านโดส จัดสรรให้กทม. ซึ่งเป็นพื้นที่ระบาดสูงจำนวน 2.5 ล้านโดส เพื่อควบคุมการระบาดให้สงบโดยเร็ว ส่วนที่เหลือจัดสรรไปยังจังหวัดต่าง ๆเน้นในพื้นที่ระบาดสูง และพื้นที่เศรษฐกิจ เพื่อขับเคลื่อนภาคธุรกิจ การท่องเที่ยว และการเปิดประเทศตามแผนที่กำหนด
สำหรับวัคซีนแอสตร้าเซนเนก้า 1 ขวดบรรจุ 6.5 ซีซี และกำหนดไว้สำหรับฉีดจำนวน 10 โดส โดสละ 0.5 ซีซีจะมีปริมาณวัคซีนในขวดที่เกินมาอีกประมาณ 1.5 ซีซี จะมีวัคซีนเหลือในขวดฉีดเพิ่มได้อีก 1 – 2 คน เมื่อดูดวัคซีนอย่างประณีตด้วยเทคนิคLow Dead Space Syringesและจัดสรรไซริงค์พิเศษที่ช่วยดูดวัคซีนได้แม่นยำมากขึ้นทำให้ได้วัคซีนครบ 0.5 ซีซีแน่นอน และฉีดได้โดยไม่เหลือวัคซีนค้างในไซริงค์ ประสิทธิภาพวัคซีนจึงไม่ลดลง ทำให้ประชาชนเข้าถึงวัคซีนได้มากขึ้นถึงร้อยละ10-20 ซึ่งองค์การอนามัยโลกเห็นว่าการฉีดได้มากกว่าจำนวนโดสที่กำหนดไว้บนฉลากข้างขวด สามารถทำได้และเกิดประโยชน์
สำหรับประชาชนทั่วไป ลงทะเบียนนัดหมายฉีดวัคซีนได้ทั้งทางไลน์/ แอปพลิเคชัน หมอพร้อม โรงพยาบาล/ อสม.นัดหมาย หรือการลงทะเบียนOn siteโดยเริ่มการฉีดวัคซีนทั้งระบบเป็นวาระแห่งชาติตั้งแต่วันที่ 7 มิถุนายน เป็นต้นไป คือกลุ่มบุคลากรทางการแพทย์และสาธารณสุขด่านหน้าที่ยังไม่ได้รับวัคซีน เจ้าหน้าที่ด่านหน้าและกลุ่มอาชีพเสี่ยงติดเชื้อ รวมทั้งผู้มีอาชีพ/ กิจการที่มีความจำเป็นต่อการดำรงชีพของประชาชน และกลุ่มพิเศษที่ต้องเร่งดำเนินการคือ บุคลากรทางการศึกษาต้องได้รับการฉีดก่อนเปิดภาคเรียน ผู้สูงอายุและผู้ที่มีโรคประจำตัว ประชาชนทั่วไป
*********************************** 20 พฤษภาคม 2564
วันพฤหัสบดีที่ 20 พฤษภาคม 2564
พนักงาน บริษัท ขนส่ง จำกัด และรถร่วม พร้อมเข้ารับการฉีดวัคซีน COVID-19
โดย บขส. ได้เปิดจุดประสานงานให้คำแนะนำ แก่ผู้ประกอบการรถร่วมฯ เพื่อทำความเข้าใจเกี่ยวกับการเตรียมตัวก่อนฉีดวัคซีน ตามมาตรฐานกระทรวงสาธารณสุข
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) เปิดเผยว่า ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้หน่วยงานในสังกัดสำรวจและรวบรวมรายชื่อผู้ปฏิบัติงานและให้บริการด้านระบบขนส่งสาธารณะ เพื่อทำการฉีดวัคซีน COVID-19 อย่างทั่วถึงและเป็นไปด้วยความรวดเร็ว ตามนโยบายของนายกรัฐมนตรีที่ให้เร่งรัดการฉีดวัคซีน COVID-19 และได้กำหนดเป็นวาระแห่งชาติ นั้น
บขส. จึงได้เร่งดำเนินการ โดยแจ้งให้พนักงาน บขส. และรถร่วมที่ประสงค์จะฉีดวัคซีน ลงทะเบียนผ่านแบบฟอร์มที่กำหนด เพื่อจัดส่งรายชื่อให้กระทรวงคมนาคมทราบ พร้อมกันนี้ได้ตั้งจุดประชาสัมพันธ์ให้คำแนะนำ เพื่อสร้างความรู้ความเข้าใจเกี่ยวกับการเตรียมตัวก่อนรับการฉีดวัคซีนตามที่กระทรวงสาธารณสุขกำหนดไว้ ให้กับผู้ประกอบการรถร่วม ณ สถานีขนส่งผู้โดยสารกรุงเทพ (จตุจักร เอกมัย และบรมราชชนนี) สถานีขนส่งผู้โดยสารปิ่นเกล้า และสถานีเดินรถโดยสารขนาดเล็ก (จตุจักร)
ในเบื้องต้นมีพนักงานและผู้ประกอบการรถร่วม แจ้งความประสงค์ขอรับการฉีดวัคซีน COVID-19 แล้วประมาณ 2,800 คน ทั้งนี้ผู้ที่ลงทะเบียนไว้จะได้รับการฉีดวัคซีน ระหว่างวันที่ 24 พ.ค. - 31 พ.ค. 2564 ณ สถานีกลางบางซื่อ
วันพฤหัสบดีที่ 20 พฤษภาคม 2564
รมว.ยุติธรรม สั่งอธิบดีทุกกรมจัดหาวัคซีนฉีด ขรก.-พนักงานทุกคน เข้มหากใครยังไม่ฉีดห้ามเข้ามาทำงาน ลดการแพร่ระบาดไม่ให้งานสะดุด เป็นตัวอย่างที่ดีรับผิดชอบต่อสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม สั่งอธิบดีทุกกรมจัดหาวัคซีนฉีด ขรก.-พนักงานทุกคน เข้มหากใครยังไม่ฉีดห้ามเข้ามาทำงาน ลดการแพร่ระบาดไม่ให้งานสะดุด เป็นตัวอย่างที่ดีรับผิดชอบต่อสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า หลังจากสถานการณ์มีผู้ต้องขังติดเชื้อโควิด-19 เป็นจำนวนมาก กระทรวงยุติธรรมจึงต้องยกระดับมาตรการป้องกัน โดยการตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยตนได้สั่งการให้ อธิบดีทุกคน ต้องดำเนินการประสานหาวัคซีนเพื่อฉีดให้ทุกคนในสังกัด ไม่ว่าจะเป็นข้าราชการ พนักงานและลูกจ้าง ต้องได้ฉีดวัคซีนทั้งหมด รวมทั้งอธิบายให้ความรู้ว่าวัคซีนไม่ได้น่ากลัว ขอให้เป็นนโยบายเร่งด่วนที่ตนได้สั่งการไปแล้ว ดังนั้นการจะให้ข้าราชการ พนักงานและลูกจ้างเข้ามาทำงานในกรมหรือหน่วยงานในสังกัด หากยังไม่ได้รับวัคซีนจะไม่ให้เข้าพื้นที่ แต่หากได้รับเข็มแรกแล้ว มีหลักฐานมาแสดง เช่น ใบแสดงผล ก็ให้เข้ามาทำงานได้ คำสั่งนี้ขอให้เป็นคำสั่งของกระทรวงทุกคนต้องปฏิบัติตามอย่างเคร่งครัด เพราะตนไม่ต้องการทำให้สังคมเห็นว่า ข้าราชการกระทรวงยุติธรรมขาดความตื่นตัวในสิ่งที่ต้องรับผิดชอบต่อสังคม เพราะหากมีคนติดเชื้อจะเดือดร้อนทั้งกรม การทำงานต่างๆ ในการช่วยเหลือและอำนวยความสะดวกให้ประชาชนจะสะดุดได้
วันพฤหัสบดีที่ 20 พฤษภาคม 2564
องค์การขนส่งมวลชนกรุงเทพ เร่งฉีดวัคซีน COVID-19 ให้กับพนักงานทุกคน เพื่อลดการแพร่ระบาด   และสร้างความมั่นใจให้กับผู้ใช้บริการ
องค์การขนส่งมวลชนกรุงเทพ (ขสมก.) กระทรวงคมนาคม เตรียมความพร้อมให้พนักงานประจำรถโดยสารของ ขสมก. ทุกคน และพนักงานประจำรถโดยสารเอกชนร่วมบริการที่อยู่ในการกำกับดูแลของ ขสมก. เข้ารับการฉีดวัคซีนป้องกันโรคติดเชื้อไวรัส COVID-19 ณ สถานีกลางบางซื่อ
องค์การขนส่งมวลชนกรุงเทพ (ขสมก.) กระทรวงคมนาคม เตรียมความพร้อมให้พนักงานประจำรถโดยสารของ ขสมก. ทุกคน และพนักงานประจำรถโดยสารเอกชนร่วมบริการที่อยู่ในการกำกับดูแลของ ขสมก. เข้ารับการฉีดวัคซีนป้องกันโรคติดเชื้อไวรัส COVID-19 ณ สถานีกลางบางซื่อ ตั้งแต่วันที่ 24 - 31 พฤษภาคม 2564 เพื่อลดการติดเชื้อ ลดการแพร่ระบาด และสร้างความมั่นใจให้กับประชาชนผู้ใช้บริการ
นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ระลอกที่ 3 ที่มีความรุนแรงมากกว่าครั้งที่ผ่านมา ส่งผลให้มีผู้ติดเชื้อเป็นจำนวนมาก ทำให้ผู้ใช้บริการอาจมีความกังวลว่าจะได้รับการแพร่เชื้อจากพนักงานขับรถ และพนักงานเก็บค่าโดยสาร โดยที่ผ่านมา ขสมก. ได้มีการปฏิบัติตามมาตรการป้องกันการแพร่ระบาด อย่างเคร่งครัด อาทิ การให้พนักงานประจำรถสวมหน้ากากอนามัยตลอดเวลา ทั้งก่อนและหลังปฏิบัติหน้าที่ บนรถโดยสาร การหมั่นล้างมือด้วยเจลแอลกอฮอล์ รวมถึงตรวจวัดอุณหภูมิร่างกายและการฉีดพ่นผลิตภัณฑ์ ฆ่าเชื้อโรคที่มีส่วนผสมของแอลกอฮอล์ 70% ภายในรถโดยสาร ก่อนนำรถออกวิ่งให้บริการประชาชน เป็นต้น ซึ่งถือเป็นการป้องกันการแพร่ระบาดได้ดีในระดับหนึ่ง แต่ถ้าจะหยุดยั้งการแพร่ระบาดของโรคให้เป็นไปอย่าง มีประสิทธิภาพ “การฉีดวัคซีน” คือวิธีที่ดีที่สุด เนื่องจากจะมีประโยชน์ต่อผู้ที่ได้รับวัคซีนในแง่ของการสร้างภูมิคุ้มกันให้แก่ร่างกาย ลดความรุนแรงของโรค ลดอัตราการเสียชีวิต และยังเป็นประโยชน์ต่อคนรอบข้างอีกด้วย
ขสมก. จึงเตรียมความพร้อมให้พนักงานขับรถและพนักงานเก็บค่าโดยสารทุกคน รวมถึงพนักงานขับรถและพนักงานเก็บค่าโดยสารของรถเอกชนร่วมบริการที่อยู่ในการกำกับดูแลของ ขสมก. เข้ารับการฉีดวัคซีนป้องกันโรคติดเชื้อไวรัส COVID-19 ณ สถานีกลางบางซื่อ ตั้งแต่วันที่ 24 - 31 พฤษภาคม 2564 เพื่อลดการติดเชื้อลดการแพร่ระบาด และสร้างความมั่นใจให้กับประชาชนผู้ใช้บริการรถโดยสารของ ขสมก. และรถเอกชนร่วมบริการ
วันพฤหัสบดีที่ 20 พฤษภาคม 2564
“อนุทิน” รับมอบออกซิเจนทางการแพทย์ เพื่อดูแลผู้ป่วยในโรงพยาบาลบุษราคัม
รองนายกรัฐมนตรีและรัฐมนตรีว่าการกระทรวงสาธารณสุข รับมอบออกซิเจนทางการแพทย์ และแอลกอฮอล์ล้างมือ 8,000 ชุด เพื่อดูแลผู้ป่วยที่เข้ารับการรักษาในโรงพยาบาลบุษราคัม สนับสนุนการทำงานบุคลากรทางการแพทย์
รองนายกรัฐมนตรีและรัฐมนตรีว่าการกระทรวงสาธารณสุข รับมอบออกซิเจนทางการแพทย์ และแอลกอฮอล์ล้างมือ 8,000 ชุด เพื่อดูแลผู้ป่วยที่เข้ารับการรักษาในโรงพยาบาลบุษราคัม สนับสนุนการทำงานบุคลากรทางการแพทย์
วันนี้ (20 พฤษภาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วยคณะผู้บริหาร รับมอบออกซิเจนเหลวทางการแพทย์ จากบริษัท ลินเด้ (ประเทศไทย) จำกัด (มหาชน) มูลค่า 5 ล้านบาท และรับมอบแอลกอฮอล์ล้างมือ 8,000 ชุด จาก ดร.ประจักษ์ ตั้งคารวคุณ ประธานกรรมการ และกรรมการบริหาร บริษัท ทีโอเอ เพ้นท์ (ประเทศไทย)
นายอนุทินกล่าวว่า กระทรวงสาธารณสุข ได้จัดตั้งโรงพยาบาลบุษราคัมขึ้น โดยใช้เวลาจัดตั้งไม่นาน ซึ่งเป็นความตั้งใจของบุคลากรทางการแพทย์ที่จัดระบบนี้ขึ้นมา เพื่อดูแลรักษาผู้ป่วยที่มีอาการเล็กน้อยจนถึงอาการปานกลางระดับสีเหลือง รักษาให้อยู่ในระดับสีเขียว ไม่ให้อาการหนัก ซึ่งโรงพยาบาลมีระบบการรักษาเป็นไปตามมาตรฐานของกระทรวงสาธารณสุข มีท่อออกซิเจนสำหรับผู้ป่วยที่ต้องการใช้ วันนี้ถือว่าเป็นข่าวดีที่ภาคเอกชนมีจิตกุศล นำออกซิเจนเหลวทางการแพทย์พร้อมอุปกรณ์มามอบให้ ซึ่งเป็นประโยชน์อย่างยิ่งในขณะนี้ เพราะโรคโควิด 19 เป็นโรคที่ทำลายปอด ทำให้ผู้ป่วยหายใจลำบาก หากรักษาไม่ทันอาจเสียชีวิต และสำหรับแอลกอฮอล์ล้างมือ มีความสำคัญเช่นกัน ถือว่าเป็นเครื่องมือด่านหน้าที่ป้องกันและลดการติดเชื้อได้ กระทรวงสาธารณสุขจะนำสิ่งของได้ไปใช้ให้เกิดประโยชน์โดยเร็วที่สุดตามเจตนารมณ์ของผู้บริจาค
“ผมในฐานะตัวแทนรัฐบาลไทย เจ้าหน้าที่กระทรวงสาธารณสุข ขอขอบคุณ ผู้บริจาคทุกท่านที่นำผลิตภัณฑ์ สิ่งของต่างๆ ที่เป็นประโยชน์กับพี่น้องคนไทยและประเทศไทย เหมาะสมกับช่วงเวลานี้อย่างยิ่ง สร้างขวัญกำลังใจให้กับผู้ปฏิบัติงานอย่างมาก ถ้าเรามีอุปกรณ์ เวชภัณฑ์ ยารักษาโรค สถานพยาบาล แพทย์ เพียงพอก็จะสามารถดูแลรักษาและช่วยชีวิตผู้ป่วย” นายอนุทินกล่าว
*************************************** 20 พฤษภาคม 2564
วันพฤหัสบดีที่ 20 พฤษภาคม 2564
รัฐมนตรีประภัตร เร่งรัดนำเข้าวัคซีนป้องกันโรคลัมปีสกิน ในโค-กระบือ (LSDV) ถึงไทยแน่นอนปลายเดือน พ.ค. 64 นี้
รัฐมนตรีประภัตร เร่งรัดนำเข้าวัคซีนป้องกันโรคลัมปีสกิน ในโค-กระบือ (LSDV) ปลายเดือน พ.ค.นี้
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เปิดเผยว่ากระทรวงเกษตรฯได้ให้ความสำคัญกับสถานการณ์การแพร่ระบาดของโรคลัมปีสกินในโค-กระบือที่กำลังเป็นข่าวในขณะนี้จึงได้ติดตามสถานการณ์อย่างใกล้ชิดกับอธิบดีกรมปศุสัตว์และเจ้าหน้าที่ผู้รับผิดชอบโดยเฉพาะอย่างยิ่งได้เร่งรัดให้นำเข้าวัคซีนLSDVเพื่อใช้ในการควบคุมและป้องกันโรคลัมปีสกินในโค-กระบือที่กำลังแพร่ระบาดอยู่ในขณะนี้ราว20จังหวัดซึ่งเป็นมาตรการหนึ่งที่นำมาใช้ร่วมกับมาตรการด้านอื่นๆตามที่กรมปศุสัตว์ได้มีการเผยแพร่ไปยังเกษตรกรผู้เลี้ยงโค-กระบืออย่างต่อเนื่องและกว้างขวางเพื่อเร่งสร้างความเข้าใจและขอความร่วมมือในการควบคุมและป้องกันโรคดังกล่าวให้สงบลงโดยเร็ว
นายประภัตรได้กล่าวเพิ่มเติมว่าตั้งแต่ต้นปี2564ได้เกิดการระบาดในโค-กระบือในประเทศเมียนมาร์และจำเป็นต้องมีการเฝ้าระวังอย่างเข้มงวดในทุกด่านตามแนวชายแดนจึงได้นำคณะลงพื้นที่ตรวจติดตามสถานการณ์ที่จังหวัดตากทันทีซึ่งมีการหารือร่วมกันกับผู้เกี่ยวข้องทุกฝ่ายเมื่อวันที่24-25ก.พ. 64จนมีการปิดด่านตามแนวชายแดนและเข้มงวดตรวจการลักลอบเคลื่อนย้ายสัตว์อย่างเข้มข้นตามแนวทางที่กรมปศุสัตว์เสนอมาจนถึงปัจจุบันอย่างไรก็ตามแม้ว่าได้ดำเนินมาตรการต่างๆมาอย่างต่อเนื่องแต่ก็ปรากฏว่าได้เกิดโรคดังกล่าวนี้ครั้งแรกในประเทศไทยที่จังหวัดร้อยเอ็ดและปัจจุบันก็ได้เกิดโรคนี้ลุกลามในพื้นที่จังหวัดต่างๆแล้วราว20จังหวัดแม้ว่าสัตว์เลี้ยงที่ป่วยเป็นโรคนี้จะมีอัตราการตายที่ค่อนข้างต่ำแต่ก็ทำให้เกิดความเสียหายด้านอื่นๆตามมากระทรวงเกษตรฯไม่ได้นิ่งนอนใจต่อเรื่องดังกล่าวได้กำชับและให้แนวทางแก่กรมปศุสัตว์ในการดำเนินมาตรการต่างๆให้ได้รับความร่วมมือที่ดีจากเกษตรกรและผู้เกี่ยวข้องอย่างเต็มที่
"พลเอกประยุทธ์จันทร์โอชานายกรัฐมนตรีฯได้มีความห่วงใยต่อความเป็นอยู่ของพี่น้องเกษตรกรผู้เลี้ยงโค-กระบืออย่างยิ่งโดยได้กำชับผมในฐานะรัฐมนตรีที่กำกับดูแลกรมปศุสัตว์เร่งรัดในการให้ความช่วยเหลือพี่น้องเกษตรกรอย่างเต็มที่"นายประภัตรกล่าว
นายสัตวแพทย์สรวิศธานีโตอธิบดีกรมปศุสัตว์ได้กล่าวเสริมว่ากรมปศุสัตว์ได้มีการดำเนินมาตรการต่างๆหลายด้านอย่างเข้มข้นรวมถึงได้มีการสั่งซื้อวัคซีนLSDVจากบ. Inter vet intetnational BVประเทศเนเธอร์แลนด์มีโรงงานผลิตในประเทศแอฟริกาใต้รวม60,000โด๊สขณะนี้อยู่ในขั้นตอนการประสานงานเพื่อส่งมอบวัคซีนให้กับประเทศไทยซึ่งหากกระบวนการดังกล่าวไม่มีอะไรติดขัดทางผู้ขายจะใช้เวลาในการส่งมอบทางเครื่องบิน3วันซึ่งประเมินไว้ในเบื้องต้นว่าเราจะได้รับวัคซีนLSDVในวันที่28พฤษภาคม2564หลังจากผ่านกระบวนการต่างๆตามขั้นตอนในประเทศไทยแล้วกรมฯจะกระจายวัคซีนให้ถึงเกษตรกรเป้าหมายในพื้นที่เกิดโรคและในพื้นที่เสี่ยงสูงโดยเร็วที่สุดภายใต้การกำกับดูแลของกรมปศุสัตว์อย่างใกล้ชิดต่อไป
วันพฤหัสบดีที่ 20 พฤษภาคม 2564
รมว.วธ บันทึกเทปแถลงข่าวการจัดประกวดดนตรีและการแสดงพื้นบ้านถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔
บันทึกเทปแถลงข่าวการจัดประกวดดนตรีและการแสดงพื้นบ้านถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔  “รวมศิลป์ แผ่นดินสยาม”
วันที่ ๒๐ พฤษภาคม ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปแถลงข่าวการจัดประกวดดนตรีและการแสดงพื้นบ้านถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พุทธศักราช ๒๕๖๔ “รวมศิลป์ แผ่นดินสยาม” ผ่านระบบ True VROOM ณ ห้องประชุม ๑ ชั้น ๘ กระทรวงวัฒนธรรม
วันพฤหัสบดีที่ 20 พฤษภาคม 2564
นายกฯ หารือเอกอัครราชทูตฝรั่งเศสฯ พร้อมร่วมมือเดินหน้ายกระดับความสัมพันธ์ไทย-ฝรั่งเศส สู่การเป็นหุ้นส่วนทางยุทธศาสตร์
นายกฯ หารือเอกอัครราชทูตฝรั่งเศสฯ พร้อมร่วมมือเดินหน้ายกระดับความสัมพันธ์ไทย-ฝรั่งเศส สู่การเป็นหุ้นส่วนทางยุทธศาสตร์
วันนี้ (20 พฤษภาคม 2564) เวลา 11.00 น. ณ ห้องสีงาช้าง ตึกไทยคู่ฟ้า ทำเนียบรัฐบาล นายตีแยรี มาตู (H.E. Mr. Thierry Mathou) เอกอัครราชทูตสาธารณรัฐฝรั่งเศสประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสเข้ารับหน้าที่ โดยภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรีได้เปิดเผยสาระสำคัญ ดังนี้
นายกรัฐมนตรีต้อนรับเอกอัครราชทูตฝรั่งเศสประจำประเทศไทยในนามของรัฐบาลอย่างเป็นทางการ ชื่นชมความสัมพันธ์ที่ใกล้ชิดระหว่างไทยกับฝรั่งเศสอย่างยาวนานในทุกมิติ โอกาสนี้ นายกรัฐมนตรีฝากความปรารถนาดีไปยังนายเอมานูว์แอล มาครง ประธานาธิบดีแห่งสาธารณรัฐฝรั่งเศส และภรรยา ซึ่งได้พบหารือร่วมกันหลายครั้ง ตลอดจนยืนยันพร้อมยกระดับความสัมพันธ์ระหว่างกันอย่างรอบด้าน
ด้านเอกอัครราชทูตฝรั่งเศสฯ ขอบคุณนายกรัฐมนตรีที่ได้สละให้เข้าพบหารือในวันนี้ ชื่นชมความสัมพันธ์ระหว่างไทยกับฝรั่งเศสที่มีมาอย่างยาวนาน มีการแลกเปลี่ยนการเยือนระหว่างกันมาอย่างต่อเนื่อง ทำให้ความสัมพันธ์มีพลวัตมากขึ้น ทั้งนี้ เอกอัครราชทูตฝรั่งเศสฯ เห็นพ้องกับการยกระดับความสัมพันธ์ไทย-ฝรั่งเศส สู่การเป็นหุ้นส่วนทางยุทธศาสตร์ระหว่างกัน ทั้งในระดับทวิภาคีและพหุภาคี นอกจากนี้ ทั้งสองฝ่ายได้แลกเปลี่ยนแนวทางการจัดการกับสถานการณ์การแพร่ระบาดของโควิด-19 ร่วมกัน โดยไทยประสงค์ที่จะมีความร่วมมือกับฝรั่งเศสด้านวัคซีน เพื่อให้คนไทยได้รับวัคซีนเร็วขึ้น เป็นส่วนสำคัญในการควบคุมการแพร่ระบาดของโควิด-19
โอกาสนี้ ทั้งสองได้หารือในประเด็นความร่วมมือทวิภาคีระหว่างกันในหลายด้าน โดยในด้านเศรษฐกิจ นายกรัฐมนตรีขอบคุณรัฐบาลฝรั่งเศสที่ดูแลและอำนวยความสะดวกแก่นักลงทุนไทยมาโดยตลอด โดยขอให้มั่นใจว่ารัฐบาลไทยจะดูแลและอำนวยความสะดวกแก่นักลงทุนฝรั่งเศสในไทยเป็นอย่างดีเช่นกัน และทั้งสองฝ่ายเห็นพ้องขยายความร่วมมือด้านการค้าและการลงทุนระหว่างกันมากขึ้น เพื่อเป็นส่วนช่วยในการฟื้นฟูเศรษฐกิจและสังคมจากสถานการณ์โควิด-19 ในด้านการศึกษา วิทยาศาสตร์ วิจัย และนวัตกรรม ทั้งสองฝ่ายเห็นพ้องที่จะสานต่อความร่วมมือระหว่างกันเช่นที่มีมาอย่างต่อเนื่อง ตลอดจนยินดีให้มีการแลกเปลี่ยนองค์ความรู้ที่เป็นประโยชน์ระหว่างกัน โดยเฉพาะอย่างยิ่งด้านสาธารณสุข ซึ่งเป็นประเด็นที่มีความสำคัญต่อการรับมือกับความท้าทายในปัจจุบัน
สำหรับประเด็นความร่วมมือพหุภาคี ทั้งสองฝ่ายเห็นพ้องเพิ่มพูนความร่วมมือโดยยึดถือตามหลักสากลของโลก โดยไทยพร้อมยกระดับทางการค้า ผ่านการเจรจาความตกลงการค้าเสรีไทย-สหภาพยุโรป (Thailand-EU FTA) ที่เป็นธรรมและเป็นประโยชน์ต่อทั้งสองฝ่ายอย่างแท้จริง นอกจากนี้ ไทยยินดีที่ฝรั่งเศสให้ความสำคัญกับไทยและยุทธศาสตร์อินโด-แปซิฟิก และพร้อมผลักดันให้ฝรั่งเศสมีส่วนร่วมอย่างสร้างสรรค์ในอาเซียน
วันพฤหัสบดีที่ 20 พฤษภาคม 2564
ออมสิน ร่วมกับ บจ.เงินสดทันใจ ช่วยผู้เดือดร้อนจาก COVID-19 แก้ปัญหาขาดสภาพคล่อง เปิดจุดบริการรับจำนำทะเบียนในสาขาธนาคารกว่า 550 แห่ง พร้อมลดดอกเบี้ยเหลือ 0.49%
ธ.ออมสินร่วมกับบริษัท เงินสดทันใจ จำกัด ประกาศลดอัตราดอกเบี้ยสินเชื่อจำนำทะเบียนรถมอเตอร์ไซค์ลงชั่วคราว เหลือเพียง 0.49% (หรือเท่ากับ 11% ต่อปี) สำหรับผู้ที่ยื่นขอสินเชื่อในช่วงเวลาโปรโมชัน 2 เดือน จะได้รับอัตราดอกเบี้ยพิเศษนี้ตลอดอายุสัญญา
นายวิทัย รัตนากร ผู้อำนวยการธนาคารออมสิน เปิดเผยถึงการเดินหน้าบทบาทธนาคารเพื่อสังคม ที่ธนาคารฯ เร่งเพิ่มช่องทางช่วยเหลือประชาชนหรือผู้ที่ขาดสภาพคล่องเนื่องจากผลกระทบของการแพร่ระบาด COVID-19 ให้สามารถเข้าถึงแหล่งเงินต้นทุนต่ำและได้รับเงินเร็ว อีกทั้งเป็นการสนองนโยบายรัฐบาลในการช่วยประชาชนกลุ่มฐานรากที่ได้รับความเดือดร้อนจากผลกระทบในครั้งนี้
โดยธนาคารฯ ร่วมกับบริษัท เงินสดทันใจ จำกัด ประกาศลดอัตราดอกเบี้ยสินเชื่อจำนำทะเบียนรถมอเตอร์ไซค์ลงชั่วคราว เหลือเพียง 0.49% (หรือเท่ากับ 11% ต่อปี) สำหรับผู้ที่ยื่นขอสินเชื่อในช่วงเวลาโปรโมชัน 2 เดือน จะได้รับอัตราดอกเบี้ยพิเศษนี้ตลอดอายุสัญญา ทั้งนี้ เปิดรับจำนำทะเบียนทั้งที่เป็นรถมอเตอร์ไซค์ปลอดภาระหนี้ และที่ประสงค์รีไฟแนนซ์เพื่อลดภาระดอกเบี้ยสัญญาเดิม ซึ่งคาดว่าจะช่วยแก้ปัญหาเฉพาะหน้าหรือเพิ่มสภาพคล่องในชีวิตประจำวันของผู้ที่เดือดร้อนได้
นอกจากนี้ ธนาคารฯ ได้เปิดจุดบริการสินเชื่อจำนำทะเบียนภายในสาขาธนาคารออมสิน จำนวนกว่า 550 แห่งทั่วประเทศ เพื่อเพิ่มช่องทางแก่ผู้ที่สะดวกใช้บริการที่สาขาของธนาคาร โดยมีทีมงานของ บจ. เงินสดทันใจ พร้อมมอบบริการด้วยขั้นตอนที่สะดวกรวดเร็ว ให้ผู้ที่ผ่านการอนุมัติสินเชื่อสามารถรับเงินได้ภายใน 15 นาที ผู้ที่สนใจสามารถไปติดต่อขอสินเชื่อที่จุดบริการเงินสดทันใจภายในสาขาธนาคารออมสินกว่า 550 สาขา ได้ตั้งแต่บัดนี้เป็นต้นไป (ตรวจสอบรายชื่อสาขาธนาคารให้บริการได้ที่ www.gsb.or.th) และที่สาขาของศรีสวัสดิ์ เงินสดทันใจ จำนวนกว่า 5,000 แห่งทั่วประเทศ
สินเชื่อจำนำทะเบียนรถ ให้บริการโดยบริษัท เงินสดทันใจ จำกัด ซึ่งเป็นบริษัทร่วมทุนระหว่างธนาคารออมสิน กับ SAWAD มีเป้าหมายเพื่อผลักดันภารกิจธนาคารเพื่อสังคม ช่วยให้ผู้มีรายได้น้อยสามารถเข้าถึงแหล่งเงินได้ง่าย ด้วยต้นทุนที่ถูกกว่า โดยบริษัทฯ ดำเนินธุรกิจสินเชื่อจำนำทะเบียนมอเตอร์ไซค์และรถยนต์ นำเสนอดอกเบี้ยที่เป็นธรรม และมีกำไรทางธุรกิจที่เหมาะสม
วันพฤหัสบดีที่ 20 พฤษภาคม 2564
รมช.มนัญญา หารือแนวทางแก้ไขปัญหาความเดือดร้อนของสหกรณ์สหกรณ์เครดิตยูเนี่ยนคลองจั่น
รมช.มนัญญา หารือแนวทางแก้ไขปัญหาความเดือดร้อนของสหกรณ์สหกรณ์เครดิตยูเนี่ยนคลองจั่น
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ หารือร่วมกับตัวแทนสหกรณ์เครดิตยูเนี่ยนคลองจั่น นำโดย นายทอง วิริยะจารุ ประธานกรรมการเจ้าหนี้สหกรณ์เครดิตยูเนี่ยนคลองจั่น จำกัด โดยมี นายฉกรรจ์ แสงรักษาวงศ์ ประธานที่ปรึกษารัฐมนตรีช่วยว่าการกระทรวงเกษตรและสหกรณ์ นายวิศิษฐ์ ศรีสุวรรณ์ อธิบดีกรมส่งเสริมสหกรณ์ และนายโอภาส ทองยงค์ อธิบดีกรมตรวจบัญชีสหกรณ์ เข้าร่วม ณ ห้อง 115 กระทรวงเกษตรและสหกรณ์ เพื่อหารือแนวทางแก้ไขปัญหาความเดือดร้อนของสหกรณ์เจ้าหนี้ 73 แห่ง และสมาชิกสหกรณ์ประมาณ 350,000 ราย กรณีสหกรณ์เครดิตยูเนี่ยนฯ จะครบกำหนด 5 ปีตามกฎหมายล้มละลาย และหากสหกรณ์ไม่สามารถชำระหนี้ภายในเดือน มิ.ย. 2564 ศาลล้มละลายต้องพิจารณามีคำสั่งพิทักษ์ทรัพย์เด็ดขาดหรือให้ล้มละลาย ดังนั้น สหกรณ์เครดิตยูเนี่ยนฯ จึงต้องหาแหล่งเงินทุนสำหรับช่วยเสริมสภาพคล่องให้กับสหกรณ์ โดยเสนอแนวทาง อาทิ การประสานให้ธนาคารของรัฐพิจารณาสนับสนุนวงเงินกู้ยืมให้สหกรณ์ฯ สำหรับใช้เป็นเงินทุนหมุนเวียนฉุกเฉิน รวมถึงการระดมทุนจากสหกรณ์ต่าง ๆ เป็นต้น ทั้งนี้ ที่ประชุมรับข้อเสนอเพื่อพิจารณา และจะนำเรื่องดังกล่าวไปหารือในรายละเอียดอีกครั้ง เพื่อหาข้อสรุปแนวทางช่วยเหลือต่อไป
วันพฤหัสบดีที่ 20 พฤษภาคม 2564
อนุญาตให้สมาคมการค้าการส่งออกและการพัฒนาสายพันธุ์สัตว์เลี้ยง เข้าพบ
รัฐมนตรีเกษตรฯ อนุญาตให้สมาคมการค้าการส่งออกและการพัฒนาสายพันธุ์สัตว์เลี้ยง เข้าพบ พร้อมแก้ไขปรับปรุงกฎระเบียบต่าง ๆ เพื่อให้ทุกภาคส่วนสามารถดำเนินการต่อได้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ อนุญาตให้สมาคมการค้าการส่งออกและการพัฒนาสายพันธุ์สัตว์เลี้ยง เข้าพบ ณ กระทรวงเกษตรและสหกรณ์ เพื่อหารือในเรื่องการกำหนดค่าธรรมเนียมการนำเข้า-ส่งออกสัตว์ชนิดนอก พ.ร.บ. ตามกฎหมายว่าด้วยโรคระบาดสัตว์ พ.ศ. 2559 ที่กำลังจะประกาศใช้ในวันที่ 24 พฤษภาคม 2564 นี้ อาทิ เม่นแคระ กิ้งก่าสายพันธุ์ต่าง ๆ และกระต่าย เป็นต้น
ทั้งนี้ กระทรวงเกษตรและสหกรณ์ โดยกรมปศุสัตว์ จะขยายระยะเวลาการบังคับใช้กฎหมายออกไป 180 วัน และจะแก้ไขกฎกระทรวงที่สามารถดำเนินการได้ โดยไม่เกิดผลกระทบต่อราชการและเป็นประโยชน์ต่อประชาชน อีกทั้งได้มอบหมายให้กรมปศุสัตว์หารือร่วมกับสมาคมและผู้ประกอบการในรายละเอียด เพื่อให้ทุกภาคส่วนสามารถดำเนินการต่อได้
วันพฤหัสบดีที่ 20 พฤษภาคม 2564
ร่วมหารือและให้ข้อคิดเห็นต่อการเข้าร่วมความตกลง CPTPP
กระทรวงเกษตรฯ ร่วมหารือและให้ข้อคิดเห็นต่อการเข้าร่วมความตกลง CPTPP ซึ่งจะต้องอยู่บนพื้นฐานการรักษาผลประโยชน์ของเกษตรกรและประเทศไทยเป็นหลัก
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วย ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ หารือร่วมกับนายดอน ปรมัตถ์วินัย รองนายกรัฐมนตรี ในฐานะประธานกรรมการนโยบายเศรษฐกิจระหว่างประเทศ (กนศ.) ในการขับเคลื่อนการดำเนินการตามมติคณะรัฐมนตรีเกี่ยวกับเรื่อง CPTPP ด้านการเกษตรและพันธุ์พืช ผ่านระบบ VDO Conference (Zoom) ณ กระทรวงเกษตรและสหกรณ์ โดยมีประเด็นที่ถูกหยิบยกขึ้นมาหารือในวันนี้ คือ 1) การแก้ไขเพิ่มเติม พ.ร.บ. คุ้มครองพันธุ์พืช 2542 ให้มีผลใกล้เคียงกับอนุสัญญา UPOV 1991 2) การแจ้งสหภาพ UPOV ให้นำชื่อประเทศไทยออกจากเว็บไซต์ของ UPOV และ 3) สินค้าเกษตรที่มีมาตรการปกป้องพิเศษ (Special Safeguard : SSG)
ในเบื้องต้น กระทรวงเกษตรฯ ไม่ปฏิเสธในการเข้าร่วมความตกลง CPTPP แต่จะต้องอยู่บนพื้นฐานการรักษาผลประโยชน์ของเกษตรกรและประเทศไทยเป็นหลัก ซึ่งการหารือในวันนี้ เป็นการนำเสนอปัญหาในด้านต่าง ๆ เพื่อนำไปสู่การเจรจาแก้ไข จึงต้องมีระยะเวลาในการเตรียมความพร้อม ทั้งด้านงบประมาณ บุคลากร ความพร้อมของเกษตรกร เทคโนโลยี และการสื่อสารทำความเข้าใจต่อประชาชน เป็นต้น
อย่างไรก็ตาม ในภาพรวมของกระทรวงเกษตรฯ มีการดำเนินการในด้านต่างประเทศในหลายมิติ โดยมีความพร้อมในการประสานในด้านต่าง ๆ ซึ่งฑูตเกษตรถือเป็นหน่วยงานในต่างประเทศที่เป็นส่วนสำคัญที่ช่วยให้การขับเคลื่อนงานดำเนินไปได้อย่างต่อเนื่อง
นอกจากนี้ การเพิ่มขีดความสามารถในการแข่งขัน การปรับตัวของเกษตรกร การยกระดับเกษตรกรให้สามารถแข่งขันได้ การดึงเอาเทคโนโลยีและนวัตกรรมมาใช้ และการสร้างความร่วมมือกับนานาประเทศ ล้วนเป็นการสร้างความเข้มแข็งให้กับเกษตรกร และถึงแม้ว่าจะไม่มี CPTPP หรือโควิด-19 นโยบายของกระทรวงเกษตรฯ ก็มีการปรับตัวให้ทันกับสถานการณ์ของโลกอย่างชัดเจน และพร้อมปฏิบัติงานอย่างเป็นรูปธรรม
วันพฤหัสบดีที่ 20 พฤษภาคม 2564
สธ. เปิดศูนย์บริการฉีดวัคซีนโควิด 19 ณ สถาบันการแพทย์บางรัก
กระทรวงสาธารณสุข เปิดศูนย์ฉีดวัคซีนและสุขภาพบางรัก ณ สถาบันการแพทย์บางรัก ระยะแรกเป็นวัคซีนซิโนแวคล็อตที่ได้รับการสนับสนุนจากสาธารณรัฐประชาชนจีน จำนวน 5 แสนโดส ฉีดคนจีนที่พำนักในประเทศไทยตามรายชื่อของสถานทูต ตลอดจนนักเรียนไทย และบุคลากรของหน่วยงาน
กระทรวงสาธารณสุข เปิดศูนย์ฉีดวัคซีนและสุขภาพบางรัก ณ สถาบันการแพทย์บางรัก ระยะแรกเป็นวัคซีนซิโนแวคล็อตที่ได้รับการสนับสนุนจากสาธารณรัฐประชาชนจีน จำนวน 5 แสนโดส ฉีดคนจีนที่พำนักในประเทศไทยตามรายชื่อของสถานทูต ตลอดจนนักเรียนไทย และบุคลากรของหน่วยงานที่ไปศึกษา หรืออบรมที่ต่างประเทศ ให้บริการได้อย่างน้อยวันละ 180 คน
วันนี้ (20 พฤษภาคม 2564) ที่สถาบันการแพทย์บางรัก กรุงเทพมหานคร นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย Mr. Yang Xin อุปทูตรักษาการแทนเอกอัครราชทูตสาธารณรัฐประชาชนจีน ประจำประเทศไทย นายแพทย์เกียรติภูมิ วงศ์รจิต ปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค แพทย์หญิงอัมพร เบญจพลพิทักษ์อธิบดีกรมการแพทย์แผนไทยและการแพทย์ทางเลือก และนายแพทย์ไพศาล ดั่นคุ้ม เลขาธิการคณะกรรมการอาหารและยา ร่วมเปิดศูนย์ฉีดวัคซีนและสุขภาพบางรัก ณ สถาบันการแพทย์บางรัก
นายอนุทินกล่าวว่า รัฐบาลไทยมีความสัมพันธ์อันดีกับรัฐบาลจีนมายาวนาน โดยที่ผ่านมาท่านอุปทูตรักษาการแทนเอกอัครราชทูตสาธารณรัฐประชาชนจีน ประจำประเทศไทย ได้ช่วยประสานงานให้ไทยสามารถสั่งซื้อวัคซีนซิโนแวคมาใช้ในระยะเร่งด่วนตั้งแต่เมื่อเกิดการระบาดในจังหวัดสมุทรสาคร เพื่อควบคุมยับยั้งการแพร่ระบาดของโควิด 19 ช่วยลดการป่วยรุนแรงและเสียชีวิต และปกป้องกลุ่มบุคลากรทางการแพทย์และสาธารณสุข บุคลากรด่านหน้า เพื่อรักษาระบบสาธารณสุขของประเทศ โดยมีวัคซีนซิโนแวคจากประเทศจีนทยอยนำเข้ามาฉีดให้กับคนในประเทศก่อนที่จะได้รับวัคซีนหลักตามแผนในเดือนมิถุนายน 2564 ตั้งแต่วันที่ 28 กุมภาพันธ์ – 20 พฤษภาคม นำเข้ามารวม 5.5 ล้านโดส นอกจากนี้ รัฐบาลจีน ได้บริจาควัคซีนให้อีกจำนวน 1 ล้านโดส ได้รับแล้ว5 แสนโดส เมื่อวันที่ 14 พฤษภาคม 2564 ซึ่งวัคซีนที่ได้รับบริจาคล็อตนี้ จะฉีดให้กับคนจีนที่ถือพาสปอร์ตจีนที่สถานทูตส่งมา จำนวนกว่า 100,000 คน และจะใช้ฉีดให้กับคนไทย เช่น นักเรียนไทย และบุคลากรของหน่วยงานที่ไปศึกษาหรืออบรมที่ต่างประเทศ รวมทั้งชาวต่างชาติในระยะต่อไป
“ตามที่รัฐบาลมีนโยบายฉีดวัคซีนทุกคนในแผ่นดินไทยเพื่อความปลอดภัย เป็นการช่วยเติมเต็มการบริการวัคซีนให้เกิดความครอบคลุมในทุกกลุ่มประชากร รวมถึงชาวต่างชาติที่จะได้รับการฉีดที่เร็วขึ้น ช่วยให้เกิดการสร้างภูมิคุ้มกันหมู่ในประเทศไทยเร็วขึ้นด้วย” นายอนุทินกล่าว
ทั้งนี้ กระทรวงสาธารณสุข ได้พัฒนาศูนย์ฉีดวัคซีนและสุขภาพบางรัก (Bangrak Vaccination and Health Center) โดยใช้พื้นที่ชั้น 11 ของสถาบันการแพทย์บางรัก ซึ่งเป็นอาคารใหม่ของกรมควบคุมโรค มีตู้เย็นสำหรับการจัดเก็บวัคซีน เครื่องสำรองไฟ ครุภัณฑ์ เครื่องมือแพทย์ อุปกรณ์ในการดูแลผู้ที่มารับการฉีดวัคซีน และจัดระบบบริการ 8 ขั้นตอนตามมาตรฐานกรมควบคุมโรค ให้บริการได้อย่างน้อยวันละ 180 คน
*************************************** 20 พฤษภาคม 2564